nibzard/narodne-novine-full-text-markdown huggingface dataset:
## Odluka o izboru dopredsjednika Ustavnog suda Republike Hrvatske

### NN 6/1998 (21.1.1998.), Odluka o izboru dopredsjednika Ustavnog suda Republike Hrvatske

# **USTAVNI SUD REPUBLIKE HRVATSKE**

Na temelju članka 1. Ustavnog zakona o Ustavnom sudu Republike Hrvatske
("Narodne novine" br. 13/91), te članka 4. stavka 1. alineja 6. Poslovnika
Ustavnog suda Republike Hrvatske ("Narodne novine" br. 29/94) Ustavni sud
Republike Hrvatske u sastavu predsjednik Suda Jadranko Crnić, te dopredsjednici
Zdravko Bartovčak i dr. Velimir Belajec, i suci dr. Nikola Filipović, mr.
Vojislav Kučeković, Jurica Malčić, mr. Hrvoje Momčinović, Ivan Marijan
Severinac i Mladen Žuvela, na sjednici održanoj 20. siječnja 1998. godine,
donio je

## **ODLUKU**

### **O IZBORU DOPREDSJEDNIKA USTAVNOG SUDA REPUBLIKE HRVATSKE**

I.

Za dopredsjednika Ustavnog suda Republike Hrvatske izabiru se suci Ustavnog
suda Republike Hrvatske **Jurica Malčić** i **Mladen Žuvela.**

II.

Mandat dopredsjednika Ustavnog suda Republike Hrvatske traje jednu godinu,
a započinje teći od dana izbora na dužnost.

III.

Dosadašnjim dopredsjednicima Zdravku Bartovčaku i dr. Velimiru Belajecu
istekao je dopredsjednički mandat.

IV.

Ova odluka objavit će se u "Narodnim novinama".

Broj: Su-21/1998-1
Zagreb, 20. siječnja 1998.

Predsjednik
**Jadranko Crnić,** v. r.

Odluka, NN 6/1998-103
## Ispravak Naredbe o načinu uplaćivanja prihoda proračuna i izvanproračunskih fondova te prihoda za financiranje drugih javnih potreba za 1998. godinu

### NN 6/1998 (21.1.1998.), Ispravak Naredbe o načinu uplaćivanja prihoda proračuna i izvanproračunskih fondova te prihoda za financiranje drugih javnih potreba za 1998. godinu

Nakon izvršenog uspoređivanja s izvornim tekstom utvrđena je tiskarska
greška u Naredbi o načinu uplaćivanja prihoda proračuna i izvanproračunskih
fondova te prihoda za financiranje drugih javnih potreba u 1998. godini
objavljenoj u "Narodnim novinama" broj 137 od 17. prosinca 1997. godine,
te se daje

## **ISPRAVAK**

### **NAREDBE O NAČINU UPLAĆIVANJA PRIHODA PRORAČUNA I IZVANPRORAČUNSKIH FONDOVA TE PRIHODA ZA FINANCIRANJE DRUGIH JAVNIH POTREBA ZA 1998. GODINU**

U točci III., podtočka 2.1.1. umjesto broja računa "-30100-...-1146"
treba stajati broj računa "-30100-840-...-1146".

U točci III., podtočka 2.5.1. umjesto broja računa "-30100-840-...644"
treba stajati broj računa "-30100-840-...6441".

U Popisu žiroračuna proračuna županija i gradova/općina te brojčanih
oznaka gradova/općina po županijama i ispostavama porezne uprave u točci
XII. BRODSKO-POSAVSKA ŽUPANIJA umjesto broja žiroračuna proračuna "3400-630-315
Brodsko-posavska županija" treba stajati broj "34300-630-315 Brodsko-posavska
županija", te umjesto broja žiroračuna proračuna "34300-630-37 Slavonski
Šamac" treba stajati broj "34330-630-37 Slavonski Šamac".

U Popisu žiroračuna proračuna županija i gradova/općina te brojčanih
oznaka gradova/općina po županijama i ispostavama porezne uprave u točci
XV. Šibensko-kninska županija umjesto broja žiroračuna proračuna "34460-630-341
Kijevo" treba stajati broj "34402-630-341 Kijevo".

Urbroj: 50501-97-46
Zagreb, 16. siječnja 1998.

Glavni i odgovorni urednik
**Marijan Prus,** v. r.

Ostalo, NN 6/1998-104
## Ispravak Priloga uz Odluku o obveznicima, visini i osnovici za plaćanje doprinosa Hrvatskoj obrtničkoj komori

### NN 6/1998 (21.1.1998.), Ispravak Priloga uz Odluku o obveznicima, visini i osnovici za plaćanje doprinosa Hrvatskoj obrtničkoj komori

Nakon izvršenog uspoređivanja s izvornim tekstom utvrđene su pogreške
u Prilogu uz Odluku o obveznicima, visini i osnovici za plaćanje doprinosa
Hrvatskoj obrtničkoj komori objavljenom u "Narodnim novinama" broj 1 od
5. siječnja 1998. godine, te se daje

## **ISPRAVAK**

### **PRILOGA UZ ODLUKU O OBVEZNICIMA, VISINI I OSNOVICI ZA PLAĆANJE DOPRINOSA HRVATSKOJ OBRTNIČKOJ KOMORI**

U obrascu KD pod B. u stupcu 2. pod rednim brojem 2. umjesto riječi
"osnovica" treba biti riječ "obveza", pod rednim brojem 3. umjesto riječi
"stopa doprinosa" trebaju biti riječi "UKUPNO (1+2)", redni broj 4. se
briše, a redni brojevi od 5. do 9. postaju redni brojevi od 4. do 8., a
pod rednim brojem 8. u stupcu 2. umjesto riječi "/3:12/" trebaju biti riječi
"/2:12/".

U Naputku za popunjavanje obrasca KD pod B. u rednom broju 1. umjesto
riječi "0,35%" trebaju biti riječi "0,357%" i u predzadnjem retku iza riječi
"7." umjesto zareza "," treba biti riječ "i", a riječi "i 9." se brišu.

Broj: 26/1-1-07-98
Zagreb, 19. siječnja 1998.

Tajnik Komore
**dr. Petar Sindičić,** v. r.

Ostalo, NN 6/1998-105
## Ispravak Dopune Pravilnika o dodjeli dionica bez naplate

### NN 6/1998 (21.1.1998.), Ispravak Dopune Pravilnika o dodjeli dionica bez naplate

Nakon izvršenog uspoređivanja s izvornim tekstom utvrđena je pogreška
u Dopuni Pravilnika o dodjeli dionica bez naplate objavljenoj u "Narodnim
novinama" br. 137. od 17. prosinca 1997. godine, te se daje

## **ISPRAVAK**

### **DOPUNE PRAVILNIKA O DODJELI DIONICA BEZ NAPLATE**

- U nazivu, umjesto riječi "Dopunu" treba stajati: "Pravilnik o dopuni".

- Na početku članka 1. treba stajati: "U Pravilniku o dodjeli dionica
bez naplate (N. N. broj 44/96 i 1/97) u".

- Iza članka 1. treba stajati članak 2.

"Ovaj Pravilnik stupa na snagu danom objave u Narodnim novinama".

Klasa: 011-01/96-03/8
Urbroj: 517-02-201/98-03
Zagreb, 15. siječnja 1998.

Zamjenik ministra
**Emilija Rajić**, v. r.

Ostalo, NN 6/1998-106
## Dodjela Povelje zahvalnosti Organizaciji ujedinjenih naroda

### NN 7/1998 (23.1.1998.), Dodjela Povelje zahvalnosti Organizaciji ujedinjenih naroda

# PREDSJEDNIK REPUBLIKE HRVATSKE

Temeljem članka 98. Ustava Republike Hrvatske

dodjeljujem

## **POVELJU ZAHVALNOSTI**

ORGANIZACIJI UJEDINJENIH NARODA

za osobit doprinos uspostavi mira i humanitarnu djelatnost na ratom
ugroženom području nezavisne i suverene države Hrvatske, u razdoblju od
1992. do 1997. god.

Za primjernu suradnju Prijelazne uprave Ujedinjenih naroda u Istočnoj
Slavoniji, Baranji i Zapadnom Srijemu (UNTAES) s hrvatskim vlastima i lokalnim
pučanstvom, čime je uspješno okončana mirna reintegracija tog područja
u ustavno-pravni poredak Republike Hrvatske i ostvarena njena teritorijalna
cjelovitost, a time i mir, sigurnost i stabilnost u ovom dijelu Europe.

Posebno priznanje Hrvatska odaje Glavnom tajniku i Tajništvu OUN - napose
Odjelu za mirovne operacije, te državama članicama Vijeća sigurnosti i
svima onima koje su svojim postrojbama sudjelovale u mirovnim operacijama
u Republici Hrvatskoj.

Vlada i narod Hrvatske izražavaju vječnu zahvalnost onim pripadnicima
mirovnih snaga koji su svoje živote ugradili u ove plemenite misije mira.

Broj: 01-051-98-19-1/2-2
Zagreb, 15. siječnja 1998.

Predsjednik
Republike Hrvatske
**dr. Franjo Tuđman**, v. r.

Ostalo, NN 7/1998-108
## Odluka o dodjeli Povelje zahvalnosti broj: 01-051-98-19-1/2-3 od 15. siječnja 1998.

### NN 7/1998 (23.1.1998.), Odluka o dodjeli Povelje zahvalnosti broj: 01-051-98-19-1/2-3 od 15. siječnja 1998.

# PREDSJEDNIK REPUBLIKE HRVATSKE

Temeljem članka 98. Ustava Republike Hrvatske, za osobit doprinos u
provođenju mirovne misije Prijelazne uprave Ujedinjenih naroda u Istočnoj
Slavoniji, Baranji i Zapadnom Srijemu (UNTAES), te za uspješno okončanje
mirne reintegracije hrvatskog Podunavlja u ustavno-pravni poredak Republike
Hrvatske, donosim

## **ODLUKU**

o dodjeli

### **POVELJE ZAHVALNOSTI**

1. Srpskom narodnom vijeću

2. Zajednici vijeća općina

3. Stranci SDSS

Broj: 01-051-98-19-1/2-3
Zagreb, 15. siječnja 1998.

Predsjednik
Republike Hrvatske
**dr. Franjo Tuđman**, v. r.

Odluka, NN 7/1998-109
## Odluka o dodjeli Spomen medalje VUKOVAR broj: 01-051-98-22-1/1 od 15. siječnja 1998.

### NN 7/1998 (23.1.1998.), Odluka o dodjeli Spomen medalje VUKOVAR broj: 01-051-98-22-1/1 od 15. siječnja 1998.

# PREDSJEDNIK REPUBLIKE HRVATSKE

Na temelju članka 100. stavak 1. Ustava Republike Hrvatske i Odluke
o ustanovljenju Spomen medalje Vukovar za djelatan osobni doprinos uspješnom
okončanju mirne reintegracije hrvatskog Podunavlja u ustavno-pravni poredak
Republike Hrvatske, donosim

## **ODLUKU**

o dodjeli

### **Spomen medalje VUKOVAR**

sljedećim visokim dužnosnicima i građanima Republike Hrvatske:

 1. akademik Vlatko Pavletić

 2. Zlatko Mateša

 3. Hrvoje Šarinić

 4. dr. Ivica Kostović

 5. dr. Jure Radić

 6. dr. Mate Granić

 7. Gojko Šušak

 8. Ivan Penić

 9. dr. Juraj Njavro

10. Miroslav Šeparović

11. Ljilja Vokić

12. dr. Andrija Hebrang

13. Davorin Mlakar

14. Joso Škara

15. Vladimir Šeks

16. Jadranka Kosor

17. Vesna Škare Ožbolt

18. Neven Madey

19. dr. Mario Nobilo

20. dr. Ivan Šimonović

21. Vjekoslav Brajović

22. Đuro Perica

23. Dragan Kovačević

24. Miroslav Kiš

25. Vladimir Drobnjak

26. Ivica Vrkić

27. Joško Morić

28. Lovre Pejković

29. Mirko Tankosić

30. Šandor Jakab

31. Martin Katičić

32. Slavko Barić

33. akademik Dubravko Jelčić

34. Ivan Krstanović

35. Mato Šimić

36. dr. Vesna Bosanac

37. Rudolf König

38. Anica Horvat

39. Višnja Mišin

40. Milena Jukić-Ugrin

41. Boris Pavletić

42. Verica Sikora

43. Branko Vrbošić

44. Snježana Čanić

45. Jasminko Nikolić

46. Petar Brozović

47. Tomislav Prusina

48. Željko Fekete

49. Milan Jelovac

50. Damir Čemerin

51. Thierry de Gruben

Broj: 01-051-98-22-1/1
Zagreb, 15. siječnja 1998.

Predsjednik
Republike Hrvatske
**dr. Franjo Tuđman**, v. r.

Odluka, NN 7/1998-110
## Odluka o odlikovanju redom Hrvatskog trolista broj: 01-012-98-1/2 od 8. siječnja 1998.

### NN 7/1998 (23.1.1998.), Odluka o odlikovanju redom Hrvatskog trolista broj: 01-012-98-1/2 od 8. siječnja 1998.

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2. stavak 1.
Zakona o odlikovanjima i priznanjima Republike Hrvatske ("Narodne novine",
broj 20/95), a na prijedlog ministra obrane i Državnog povjereništva za
vojna odlikovanja, donosim

## **ODLUKU**

kojom se odlikuje

### **REDOM HRVATSKOG TROLISTA**

***Za osobite zasluge u razvitku odnosa oružanih snaga Republike
Hrvatske i Sjedinjenih Američkih Država***

1. IVAN (Paškov) ŠARAC, zamjenik izaslanika obrane SAD u Veleposlanstvu
SAD u RH.

Urbroj: 01-012-98-1/2
Zagreb, 8. siječnja 1998.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA HRVATSKE
Vrhovnik
**dr. Franjo Tuđman,** v. r.

Odluka, NN 7/1998-111
## Odluka o odlikovanju medaljom "Oluja" broj: 01-012-98-3/2 od 8. siječnja 1998

### NN 7/1998 (23.1.1998.), Odluka o odlikovanju medaljom "Oluja" broj: 01-012-98-3/2 od 8. siječnja 1998

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske, članka 93. Zakona o
službi u oružanim snagama Republike Hrvatske ("Narodne novine", broj 23
i 33/95) i Odluke o ustanovljenju medalja za sudjelovanje u vojno-redarstvenim
operacijama i u iznimnim pothvatima ("Narodne novine", broj 60/95), a na
prijedlog ministra obrane Republike Hrvatske, donosim

## **ODLUKU**

kojom se odlikuje

### **MEDALJOM "OLUJA"**

JANKO (Ivanov) BOBETKO, stožerni general, za udjel u pripremi provedbe
vojno-redarstvene operacije "Oluja" (kolovoz 1995.).

Urbroj: 01-012-98-3/2
Zagreb, 8. siječnja 1998.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA HRVATSKE
Vrhovnik
**dr. Franjo Tuđman,** v. r.

Odluka, NN 7/1998-112
## Uredba o izmjenama Uredbe o graničnim prijelazima u Republici Hrvatskoj

### NN 7/1998 (23.1.1998.), Uredba o izmjenama Uredbe o graničnim prijelazima u Republici Hrvatskoj

# **VLADA REPUBLIKE HRVATSKE**

Na temelju članka 8. stavka 2. Zakona o nadzoru državne granice ("Narodne
novine", broj 34/95 - pročišćeni tekst), Vlada Republike Hrvatske je na
sjednici održanoj 22. siječnja 1998. godine, donijela

## **UREDBU**

### **O IZMJENAMA UREDBE O GRANIČNIM PRIJELAZIMA U REPUBLICI HRVATSKOJ**

Članak 1.

U Uredbi o graničnim prijelazima u Republici Hrvatskoj ("Narodne novine",
broj 97/96), u članku 4. stavku 1. točki 4. naziv graničnog prijelaza:
"Kneževo" mijenja se i glasi: "Duboševica".

Članak 2.

U članku 7. stavku 1. točki 5. naziv graničnog prijelaza: "Rupe" mijenja
se i glasi: "Rupa".

Članak 3.

U članku 9. stavku 2. točki 2. naziv graničnog prijelaza "Bubnjarci"
mijenja se i glasi: "Kamanje".

U točki 4. naziv graničnog prijelaza: "Hum na Sutli" mijenja se i glasi:
"Đurmanec".

Članak 4.

U članku 10. točki 17. naziv graničnog prijelaza: "Donji Čemehovec"
mijenja se i glasi: "Gornji Čemehovec".

Članak 5.

U članku 19. točki 11. naziv graničnog prijelaza: "Darević Selo" mijenja
se i glasi: "Carević selo".

U točki 26. naziv graničnog prijelaza: "Bili Brog" mijenja se i glasi:
"Bili Brig".

Članak 6.

Ova Uredba stupa na snagu danom objave u "Narodnim novinama".

Klasa: 212-02/94-01/02
Urbroj: 5030107-98-1
Zagreb, 22. siječnja 1998.

Predsjednik
**mr. Zlatko Mateša,** v. r.

Uredba, NN 7/1998-113
## Odluka o ispravcima odluka o dodjeli odlikovanja broj: 01-012-98-2/2 od 8. siječnja 1998.

### NN 7/1998 (23.1.1998.), Odluka o ispravcima odluka o dodjeli odlikovanja broj: 01-012-98-2/2 od 8. siječnja 1998.

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2. stavka 1.
Zakona o odlikovanjima i priznanjima Republike Hrvatske ("Narodne novine",
broj 20/95.), a na prijedlog Državnog povjereništva za vojna odlikovanja,
donosim

## **ODLUKU**

### **O ISPRAVCIMA ODLUKA O DODJELI ODLIKOVANJA**

***I. Odluke o dodjeli Reda hrvatskog križa:***

1. u Odluci br. 01-012-96-67/1 od 13. svibnja 1996. pod rednim br. 193.
umjesto "poručnik Ivan (Josipov) Vidaković" treba stajati "poručnik Ivan
(Martinov) Vidaković".

2. u Odluci br. 01-012-96-168/1 od 24. prosinca 1996. pod rednim br.
911. umjesto "narednik Jozo (Franjin) Mijatović" treba stajati "narednik
Jozo (Franjin) Matijević"

***II. Odluke o dodjeli Spomenice domovinske zahvalnosti:***

1. u Odluci br. 01-012-97-107/1 od 28. svibnja 1997. pod rednim br.
435. umjesto "vodnik Jako (Matin) Filipović" treba stajati "Jakov (Matin)
Filipović"

2. u Odluci br. 01-012-97-53/1 od 21. srpnja 1997. pod rednim br. 2028.
umjesto "narednik Stjepan (Josipov) Čurepa" treba stajati "narednik Josip
(Stjepanov) Čurepa"

3. u Odluci br. 01-012-97-188/1 od 9. prosinca 1997. pod rednim br.
805. umjesto "Robert Bucić" treba stajati "desetnik Robert (Mijin) Duvnjak"

Urbroj: 01-012-98-2/2
Zagreb, 8. siječnja 1998.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA HRVATSKE
Vrhovnik
**dr. Franjo Tuđman**, v. r.

Odluka, NN 7/1998-119
## Odluka o usklađivanju mirovina od 1. prosinca 1997. i o najvišoj starosnoj i invalidskoj mirovini

### NN 9/1998 (27.1.1998.), Odluka o usklađivanju mirovina od 1. prosinca 1997. i o najvišoj starosnoj i invalidskoj mirovini

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97.), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90.,
21/92., 116/93. i 23/95.), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj, 8. prosinca
1997. donosi

## **ODLUKU**

### **O USKLAĐIVANJU MIROVINA OD 1. PROSINCA 1997. I O NAJVIŠOJ STAROSNOJ I INVALIDSKOJ MIROVINI**

1. Mirovine korisnika mirovina koji su pravo na mirovinu ostvarili do
31. prosinca 1996. i mirovine korisnika mirovina koji su pravo na mirovinu
ostvarili od 1. siječnja 1997. do 30. studenog 1997. ili poslije tog dana
ali ne kasnije od 31. prosinca 1997. i usklađene su od 1. lipnja 1997.
za 3,3% prema Odluci o usklađivanju mirovina od 1. lipnja 1997. i o najvišoj
starosnoj i invalidskoj mirovini ("Narodne novine", broj 76/97.), i od
1. srpnja 1997. za 0,4% prema Odluci o usklađenju mirovina od 1. srpnja
1997. i o najvišoj starosnoj i invalidskoj mirovini ("Narodne novine",
broj 114/97) usklađuju se od 1. prosinca 1997. za 4,4%.

2. Osnovica za usklađivanje mirovina, prema točki 1. ove odluke, uzima
se mirovina koja je korisniku temelj za isplatu na dan 1. prosinca 1997.
ili na dan ostvarivanja prava, ako je pravo ostvareno nakon toga dana.

3. Mirovine korisnika mirovina iz točke 1. ove odluke koji su pravo
na mirovinu ostvarili do 1. prosinca 1997. ili poslije toga dana i koje
nisu povećane za 3,3% i za 0,4% povećavaju se od dana ostvarivanja prava
za 8,276%.

4. Najviša starosna i invalidska mirovina od 1. prosinca 1997. iznosi
3.944,33 kn.

5. Usklađivanje mirovina prema ovoj odluci obavit će se po službenoj
dužnosti, bez donošenja rješenja.

6. Ova odluka stupa na snagu idućega dana, od dana objave u "Narodnim
novinama", a primjenjuje se od 1. prosinca 1997.

Klasa: 140-13/97-01/4993
Urbroj: 341-99-01/97-1
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-123
## Odluka o graničnoj svoti najnižeg mirovinskog primanja od 1. prosinca 1997.

### NN 9/1998 (27.1.1998.), Odluka o graničnoj svoti najnižeg mirovinskog primanja od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97.), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90.,
21/92., 116/93. i 23/95.), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj, 8. prosinca
1997. donosi

## **ODLUKU**

### **O GRANIČNOJ SVOTI NAJNIŽEG MIROVINSKOG PRIMANJA OD 1. PROSINCA 1997.**

1. Granična svota najnižega mirovinskog primanja, radi određivanja zaštitnog
dodatka uz mirovinu od 1. prosinca 1997. iznosi 892,61 kunu.

2. Granična svota najnižega mirovinskog primanja, radi određivanja zaštitnog
dodatka uz mirovinu, ostvarenu prema Zakonu o posebnim uvjetima za stjecanje
mirovine radnika zaposlenih u rudnicima ugljena ("Narodne novine", br.
41/68. i 20/70.) i Zakona o posebnim uvjetima za stjecanje mirovine radnika
zaposlenih u rudnicima ugljena na području Republike Hrvatske ("Narodne
novine", broj 40/73.), od 1. prosinca 1997. iznosi 906,90 kuna.

3. Prema graničnoj svoti najnižega mirovinskog primanja iz toč. 1. i
2. ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

4. Ova odluka stupa na snagu idućega dana, od dana objave u "Narodnim
novinama", a primjenjuje se od 1. prosinca 1997.

Klasa: 140-13/97-01/4993
Urbroj: 341-99-01/97-2
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-124
## Odluka o visini minimalne mirovine od 1. prosinca 1997.

### NN 9/1998 (27.1.1998.), Odluka o visini minimalne mirovine od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97.), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90.,
21/92., 116/93. i 23/95.), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj, 8. prosinca
1997. donosi

## **ODLUKU**

### **O VISINI MINIMALNE MIROVINE OD 1. PROSINCA 1997.**

1. Minimalna mirovina od 1. prosinca 1997. iznosi 1.211,18 kuna.

2. Nova svota minimalne mirovine odredit će se svim korisnicima minimalne
mirovine po službenoj dužnosti, bez donošenja rješenja.

3. Ova odluka stupa na snagu idućega dana, od dana objave u "Narodnim
novinama", a primjenjuje se od 1. prosinca 1997.

Klasa: 140-13/97-01/4993
Urbroj: 341-99-01/97-3
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-125
## Odluka o usklađivanju novčanih naknada za tjelesno oštećenje od 1. prosinca 1997.

### NN 9/1998 (27.1.1998.), Odluka o usklađivanju novčanih naknada za tjelesno oštećenje od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90.,
21/92., 116/93. i 23/95.), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 8. prosinca
1997. donosi

## **ODLUKU**

### **O USKLAĐIVANJU NOVČANIH NAKNADA ZA TJELESNO OŠTEĆENJE OD 1. PROSINCA 1997.**

1. Novčane naknade za tjelesno oštećenje ostvarene 1. siječnja 1997.
ili nakon toga dana, a najkasnije do 31. prosinca 1997. određene od osnovice
koja iznosi 285,00 kuna, i povećane od 1. lipnja 1997. za 3,3% prema Odluci
o osnovici za određivanje novčanih naknada za tjelesno oštećenje i usklađivanju
novčanih naknada za tjelesno oštećenje od 1. lipnja 1997. ("Narodne novine",
broj 76/97) i povećane od 1. srpnja 1997. za 0,4% prema Odluci o usklađivanju
novčanih naknada za tjelesno oštećenje od 1. srpnja 1997. ("Narodne novine",
broj 114/97) povećavaju se od 1. prosinca 1997. za 4,4%.

2. Novčane naknade za tjelesno oštećenje, ostvarene 1. prosinca 1997.
ili poslije toga dana i koje nisu povećane za 3,3% i za 0,4% povećavaju
se od dana ostvarivanja prava za 8,276%.

3. Kao osnovica za usklađivanje novčanih naknada za tjelesno oštećenje,
prema točki 1. ove odluke, služi svota novčane naknade koja je korisniku
temelj za isplatu na dan 1. prosinca 1997., a kao osnovica za usklađivanje
novčanih naknada za tjelesno oštećenje, prema točki 2. ove odluke, služi
svota novčane naknade određena od osnovice za određivanje novčanih naknada
koja, od 1. siječnja 1997., iznosi 285,00 kuna.

4. Usklađivanje novčanih naknada za tjelesno oštećenje, prema točki
1. i 2. ove odluke obavit će se po službenoj dužnosti, bez donošenja rješenja.

5. Ova odluka stupa na snagu idućega dana, od dana objave u "Narodnim
novinama", a primjenjuje se od 1. prosinca 1997.

Klasa: 140-13/97-01/4993
Urbroj: 341-99-01/97-6
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja radnika Hrvatske
**dr. sc. Đuro Njavro,** v. r.

Odluka, NN 9/1998-126
## Odluka o usklađivanju doplatka za pomoć i njegu od 1. prosinca 1997.

### NN 9/1998 (27.1.1998.), Odluka o usklađivanju doplatka za pomoć i njegu od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97.), članka 2., 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90.,
21/92., 116/93. i 23/95.), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 8. prosinca
1997. donosi

## **ODLUKU**

### **O USKLAĐIVANJU DOPLATKA ZA POMOĆ I NJEGU OD 1. PROSINCA 1997.**

1. Puna svota doplatka za pomoć i njegu od 1. prosinca 1997. iznosi
440,25 kuna.

2. Smanjena svota doplatka za pomoć i njegu od 1. prosinca 1997. iznosi
331,80 kuna.

3. Slijepom korisniku obiteljske mirovine doplatak za pomoć i njegu
pripada u punoj svoti.

4. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskom osiguranju, te korisnika invalidske
ili starosne mirovine, koji je pravo na taj doplatak stekao zbog sljepoće,
doplatak za pomoć i njegu od 1. prosinca 1997. iznosi 550,92 kune.

5. U skladu s odredbama iz toč. 1. do 4. ove odluke, odredit će se,
po službenoj dužnosti, bez donošenja rješenja, pripadajuća nova svota doplatka
za pomoć i njegu svim korisnicima koji imaju pravo na taj doplatak na dan
1. prosinca 1997. ili su to pravo ostvarili nakon toga dana.

6. Ova odluka stupa na snagu idućega dana, od dana objave u "Narodnim
novinama", a primjenjuje se od 1. prosinca 1997.

Klasa: 140-13/97-01/4993
Urbroj: 341-99-01/97-5
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-127
## Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. prosinca 1997.

### NN 9/1998 (27.1.1998.), Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90.,
21/92., 116/93. i 23/95.), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 8. prosinca
1997. donosi

## **ODLUKU**

### **O USKLAĐIVANJU MIROVINA, DOPLATKA ZA POMOĆ I NJEGU I NOVČANIH NAKNADA ZA TJELESNO OŠTEĆENJE OD 1. PROSINCA 1997.**

1. Mirovine i druga novčana primanja korisnika iz članka 2. i 4. Zakona
o ostvarivanju prava iz mirovinskog i invalidskog osiguranja pripadnika
bivše JNA ("Narodne novine", broj 96/93.), koje su povećane od 1. lipnja
1997. za 3,3% prema Odluci o usklađivanju mirovina i doplatka za pomoć
i njegu i novčanih naknada za tjelesno oštećenje od 1. lipnja 1997. ("Narodne
novine", broj 76/97.) i za 0,4% od 1. srpnja 1997. prema Odluci o usklađivanju
mirovina i doplatka za pomoć i njegu i novčanih naknada za tjelesno oštećenje
od 1. srpnja 1997. ("Narodne novine", broj 114/97.) povećavaju se od 1.
prosinca 1997. za 4,4%.

2. Mirovine usklađene prema točki 1. ove odluke ne mogu iznositi više
od 3.944,33 kune niti manje od 892,61 kunu.

3. Doplatak za pomoć i njegu i novčane naknade za tjelesno oštećenje,
usklađene prema ovoj odluci, isplaćivat će se od 1. prosinca 1997. najviše
u svoti koja od 1. prosinca 1997. pripadaju korisnicima tih prava u Republičkom
fondu mirovinskoga i invalidskog osiguranja radnika Hrvatske.

4. Kao osnovica za povećanje mirovina i drugih novčanih primanja, prema
ovoj odluci, uzima se svota koja je korisnicima temelj za isplatu na dan
1. prosinca 1997.

5. Usklađivanje mirovina i drugih novčanih primanja, prema ovoj odluci,
obavit će se po službenoj dužnosti, bez donošenja rješenja.

6. Ova odluka stupa na snagu idućega dana, od dana objave u "Narodnim
novinama", a primjenjuje se od 1. prosinca 1997.

Klasa: 140-13/97-01/4993
Urbroj: 341-99-01/97-7
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-128
## Odluka o osnovici za obračunavanje i plaćanje doprinosa za mirovinsko i invalidsko osiguranje za osiguranike na neplaćenom dopustu, pod suspenzijom, u istražnom zatvoru i na izdržavanju kazne zatvora

### NN 9/1998 (27.1.1998.), Odluka o osnovici za obračunavanje i plaćanje doprinosa za mirovinsko i invalidsko osiguranje za osiguranike na neplaćenom dopustu, pod suspenzijom, u istražnom zatvoru i na izdržavanju kazne zatvora

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavka 1. pod i) Zakona o mirovinskom i invalidskog
osiguranja ("Narodne novine", broj 26/83, 5/86, 42/87, 34/89, 57/89, 40/90,
9/91, 26/93, 96/93 i 44/94) i članka 6. točke 7. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
br. 58/90, 21/92, 116/93 i 23/95), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 15. siječnja
1998. donosi

## **ODLUKU**

### **O OSNOVICI ZA OBRAČUNAVANJE I PLAĆANJE DOPRINOSA ZA MIROVINSKO I INVALIDSKO OSIGURANJE NA NEPLAĆENOM DOPUSTU, POD SUSPENZIJOM, U ISTRAŽNOM ZATVORU I NA IZDRŽAVANJU KAZNE ZATVORA**

Članak 1.

Osnovica za obračunavanje i plaćanje doprinosa za mirovinsko i invalidsko
osiguranje za vrijeme koje osiguranik provede najviše do 30 dana u pojedinoj
kalendarskoj godini na:

- neplaćenom dopustu, pod suspenzijom, u istražnom zatvoru ili na izdržavanju
kazne zatvora i uz uvjet da mu za to vrijeme traje radni odnos ili drugi
rad na temelju kojega je osiguran je plaća iz prethodnog mjeseca.

Za osiguranike koji u prethodnom mjesecu nisu radili, kao osnovica za
obračunavanje i plaćanje doprinosa uzima se plaća u tekućem mjesecu odnosno
u mjesecu nastanka navedenih okolnosti.

Članak 2.

Doprinos za osiguranike iz članka 1. ove odluke obračunava se i plaća
prema Zakonu o plaćanju doprinosa za mirovinsko i invalidsko osiguranje
iz plaće i na plaću.

Ako doprinos za osiguranike iz članka 1. ove odluke treba obračunati
za razdoblje manje od mjesec dana, za svaki kalendarski dan uzima se 1/30
mjesečne svote doprinosa.

Članak 3.

Na dan stupanja na snagu ove odluke prestaje vrijediti Odluka o osnovicama
za obračunavanje i plaćanje doprinosa za mirovinsko i invalidsko osiguranje
za osiguranike na neplaćenom dopustu, pod suspenzijom, u istražnom zatvoru
i na izdržavanju kazne zatvora ("Narodne novine", broj 108/96).

Članak 4.

Ova odluka stupa na snagu sljedećeg dana nakon objave u "Narodnim novinama",
a primjenjivat će se od 1. siječnja 1998.

Klasa: 140-13/98-01/85
Urbroj: 341-99-01/98-6
Zagreb, 15. siječnja 1998.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske **dr. sc. Đuro Njavro**, v. r.

Odluka, NN 9/1998-133
## Odluka o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja za osobe koje se nakon završene izobrazbe nalaze na

### NN 9/1998 (27.1.1998.), Odluka o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja za osobe koje se nakon završene izobrazbe nalaze na

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavka 1. pod b) Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89, 57/89, 49/90,
9/91, 26/93, 96/93 i 44/94) i članka 6. točke 7. Statuta Republičkog fonda
mirovinskog i invalidskog osiguranja radnika Hrvatske na sjednici održanoj
15. siječnja 1998. donosi

## **ODLUKU**

### **O OSNOVICAMA OSIGURANJA KOJE SE UZIMAJU ZA OBRAČUNAVANJE I PLAĆANJE DOPRINOSA I ZA ODREĐIVANJE PRAVA IZ MIROVINSKOG I INVALIDSKOG OSIGURANJA ZA OSOBE KOJE SE NAKON ZAVRŠENE IZOBRAZBE NALAZE NA OBVEZNOM PRAKTIČNOM RADU ILI NA DOBROVOLJNOJ PRAKSI**

Članak 1.

Osnovica osiguranja koja se uzima za obračunavanje i plaćanje doprinosa
i za određivanje prava iz mirovinskog i invalidskog osiguranja za osobe
koje se nakon završene izobrazbe nalaze na obveznom praktičnom radu ili
na dobrovoljnoj praksi ako rade s punim radnim vremenom iz članka 14. stavka
1. točke 4. Zakona o mirovinskom i invalidskom osiguranju određuje se ovisno
o stupnju stručne spreme stečene nakon završene izobrazbe i iznosi:

- 3.368,00 kn za osobe koje imaju stručnu spremu sedmog ili osmog stupnja
(visoka stručna sprema),

- 3.217,00 kn za osobe koje imaju stručnu spremu petog ili šestog stupnja
(viša stručna sprema, odnosno sprema visokokvalificiranog radnika),

- 2.444,00 kn za osobe koje imaju stručnu spremu trećeg ili četvrtog
stupnja (srednja stručna sprema, odnosno sprema kvalificiranog radnika).

Članak 2.

Doprinos za mirovinsko i invalidsko osiguranje osoba iz članka 1. ove
odluke obračunava se i plaća prema Zakonom utvrđenoj stopi za obračunavanje
i plaćanje doprinosa na pripadajuću osnovicu osiguranja kad je osnovica
osiguranja iskazana u bruto svoti.

Članak 3.

Na dan stupanja na snagu ove odluke prestaje vrijediti Odluka o osnovicama
osiguranja koje se uzimaju za obračunavanje i plaćanje doprinosa i za određivanje
prava iz mirovinskog i invalidskog osiguranja za osobe koje se nakon završene
izobrazbe nalaze na obveznom praktičnom radu ili dobrovoljnoj praksi ("Narodne
novine", broj 108/96).

Članak 4.

Ova odluka stupa na snagu sljedećeg dana nakon objave u "Narodnim novinama",
a primjenjivat će se od 1. siječnja 1998.

Klasa: 140-13/98-01/85
Urbroj: 341-99-01/98-7
Zagreb, 15. siječnja 1998.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-134
## Odluka o stalnim svotama doprinosa za mirovinsko i invalidsko osiguranje osoba osiguranih u određenim okolnostima

### NN 9/1998 (27.1.1998.), Odluka o stalnim svotama doprinosa za mirovinsko i invalidsko osiguranje osoba osiguranih u određenim okolnostima

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 197. stavka 1. Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89, 57/89, 40/90,
9/91, 26/93, 96/93 i 44/94) i članka 6. točke 7. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
br. 58/90, 21/92, 116/93 i 23/95), Upravni odbor Republičkog fonda mirovinskog
i invalidskog osiguranja radnika Hrvatske na sjednici održanoj 15. siječnja
1998. donosi

## **ODLUKU**

### **O STALNIM SVOTAMA DOPRINOSA ZA MIROVINSKO I INVALIDSKO OSIGURANJE OSOBA OSIGURANIH U ODREĐENIM OKOLNOSTIMA**

Članak 1.

Za osobe koje nemaju svojstvo osiguranika, a osigurane su u određenim
okolnostima - osobe iz čl. 22, 23, 24a. i čl. 25. do 27. Zakona o mirovinskom
i invalidskom osiguranju, plaća se doprinos za mirovinsko i invalidsko
osiguranje u stalnoj svoti od 362,00 kn.

Članak 2.

U slučaju kada se doprinos plaća za vrijeme kraće od mjesec dana za
svaki kalendarski dan proveden makar djelomično na poslu, odnosno aktivnosti
ili u okolnostima iz članka 1. ove odluke, plaća se 1/30 od propisane mjesečne
svote.

Članak 3.

Na dan stupanja na snagu ove odluke prestaje vrijediti Odluka o stalnim
svotama doprinosa za mirovinsko i invalidsko osiguranje osoba osiguranih
u određenim okolnostima ("Narodne novine", broj 108/96).

Članak 4.

Ova odluka stupa na snagu sljedećeg dana nakon objave u "Narodnim novinama",
a primjenjivat će se od 1. siječnja 1998.

Klasa: 140-13/98-01/85
Urbroj: 341-99-01/98-8
Zagreb, 15. siječnja 1998.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-135
## Odluka o najnižoj osnovici za obračunavanje i plaćanje doprinosa i za ostvarivanje prava iz mirovinskog i invalidskog osiguranja i za plaćanje doprinosa za doplatak za djecu

### NN 9/1998 (27.1.1998.), Odluka o najnižoj osnovici za obračunavanje i plaćanje doprinosa i za ostvarivanje prava iz mirovinskog i invalidskog osiguranja i za plaćanje doprinosa za doplatak za djecu

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 4. Zakona o plaćanju doprinosa za mirovinsko i invalidsko
osiguranje radnika ("Narodne novine", broj 106/95 i 108/96), članka 2.
Zakona o plaćanju doprinosa za doplatak za djecu ("Narodne novine", broj
106/95) i članka 6. točke 7. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90, 21/92, 116/93
i 23/95), Upravni odbor Republičkog fonda mirovinskog i invalidskog osiguranja
radnika Hrvatske, na sjednici održanoj 15. siječnja 1998. donosi

## **ODLUKU**

### **O NAJNIŽOJ OSNOVICI ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG I INVALIDSKOG OSIGURANJA I ZA PLAĆANJE DOPRINOSA ZA DOPLATAK ZA DJECU**

Članak 1.

Najniža osnovica za obračunavanje i plaćanje doprinosa i za ostvarivanje
prava iz mirovinskog i invalidskog osiguranja i za plaćanje doprinosa za
doplatak za djecu iznosi 1.370,00 kn.

Članak 2.

Svota osnovice iz članka 1. ove odluke utvrđuje se za puno radno vrijeme.
Za slučaj radnog vremena kraćeg od punoga, svota najniže osnovice, utvrđene
ovom odlukom, razmjerna je vremenu provedenom na radu.

Članak 3.

Danom stupanja na snagu ove odluke prestaje vrijediti Odluka o najnižoj
osnovici za obračunavanje i plaćanje doprinosa za mirovinsko i invalidsko
osiguranje i za plaćanje doprinosa za doplatak za djecu ("Narodne novine",
broj 28/97).

Članak 4.

Ova odluka stupa na snagu sljedećeg dana od dana objave u "Narodnim
novinama", a primjenjuje se od 1. veljače 1998.

Klasa: 140-13/98-01/85
Urbroj: 341-99-01/98-11
Zagreb, 15. siječnja 1998.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-137
## Odluka o pokretanju postupka revizije poslova, odnosno radnih zadataka iz članka 3. i 4. Odluke o utvrđivanju poslova odnosno radnih zadataka na kojima se staž osiguranja računa s povećanim trajanjem

### NN 9/1998 (27.1.1998.), Odluka o pokretanju postupka revizije poslova, odnosno radnih zadataka iz članka 3. i 4. Odluke o utvrđivanju poslova odnosno radnih zadataka na kojima se staž osiguranja računa s povećanim trajanjem

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 154. stavka 3. Zakona o mirovinskom i invalidskom
osiguranju ("Narodne novine", br. 26/83., 48/83., 5/86., 42/87., 34/89.,
40/89., 57/89., 40/90., 9/91., 11/91., 26/93., 96/93. i 44/94.) te članka
6. točke 8. Statuta Republičkog fonda mirovinskog i invalidskog osiguranja
radnika Hrvatske ("Narodne novine", br. 58/90, 21/92, 116/93 i 23/95),
Upravni odbor Republičkog fonda mirovinskog i invalidskog osiguranja radnika
Hrvatske, na sjednici održanoj 15. siječnja 1998. donosi

## **ODLUKU**

### **O POKRETANJU POSTUPKA REVIZIJE POSLOVA, ODNOSNO RADNIH ZADATAKA IZ ČLANKA 3. I 4. ODLUKE O UTVRĐIVANJU POSLOVA ODNOSNO RADNIH ZADATAKA NA KOJIMA SE STAŽ OSIGURANJA RAČUNA S POVEĆANIM TRAJANJEM**

1. Pokreće se revizija poslova, odnosno radnih zadataka iz članka 3.
i 4. Odluke o utvrđivanju poslova odnosno radnih zadataka na kojima se
staž osiguranja računa s povećanim trajanjem ("Narodne novine", br. 19/84.,
24/85., 24/86., 35/86., 28/87., 15/88., 10/89., 32/89., 57/89., 25/90.,
30/90., 7/91., 11/91., 15/91., 33/91., 16/92. i 4/96.).

2. Ova odluka stupa na snagu osmoga dana nakon objave u "Narodnim novinama".

Klasa: 140-13/98-01/85
Urbroj: 341-99-01/98-12
Zagreb, 15. siječnja 1998.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. sc. Đuro Njavro,** v. r.

Odluka, NN 9/1998-139
## Odluka o usklađivanju mirovina od 1. prosinca 1997.

### NN 9/1998 (27.1.1998.), Odluka o usklađivanju mirovina od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97.), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 10. Statuta Republičkog fonda mirovinskog
i invalidskog osiguranja individualnih poljoprivrednika Hrvatske ("Narodne
novine", br. 58/90, 21/92. i 74/97.), Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 8. prosinca 1997., donosi

## **ODLUKU**

### **O USKLAĐIVANJU MIROVINA OD 1. PROSINCA 1997.**

1. Mirovine korisnika mirovina koji su pravo na mirovinu ostvarili do
31. prosinca 1996. i mirovine korisnika mirovina koji su pravo na mirovinu
ostvarili od 1. siječnja 1997. do 30. lipnja 1997. ili poslije tog dana
i usklađene su od 1. lipnja 1997. za 3,3% prema Odluci o usklađivanju mirovina
od 1. lipnja 1997. ("Narodne novine", broj 76/97.), i za 0,4% prema Odluci
o usklađivanju mirovina od 1. srpnja 1997. ("Narodne novine", broj 114/97),
usklađuju se od 1. prosinca 1997. za 4,4%.

2. Osnovica za usklađivanje mirovina, prema točki 1. ove odluke, uzima
se mirovina koja je korisniku temelj za isplatu na dan 1. prosinca 1997.
ili na dan ostvarivanja prava ako je pravo ostvareno nakon toga dana.

3. Mirovine korisnika mirovina iz točke 1. ove odluke koji su pravo
na mirovinu ostvarili do 1. prosinca 1997. ili poslije toga dana i koje
nisu povećane za 3,3% i za 0,4% povećavaju se od dana ostvarivanja prava
za 8,276%.

4. Usklađivanje mirovina prema ovoj odluci obavit će se po službenoj
dužnosti, bez donošenja rješenja.

5. Ova odluka stupa na snagu idućega dana, od dana objave u "Narodnim
novinama", a primjenjuje se od 1. prosinca 1997.

Klasa: 141-13/97-01/4994
Urbroj: 343-99-01/97-1
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja individualnih poljoprivrednika Hrvatske
**dr. sc. Đuro Njavro,** v. r.

Odluka, NN 9/1998-140
## Odluka o graničnoj svoti najnižega mirovinskog primanja radi određivanja zaštitnog dodatka uz mirovinu od 1. prosinca 1997.

### NN 9/1998 (27.1.1998.), Odluka o graničnoj svoti najnižega mirovinskog primanja radi određivanja zaštitnog dodatka uz mirovinu od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97.), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 10. Statuta Republičkog fonda mirovinskog
i invalidskog osiguranja individualnih poljoprivrednika Hrvatske ("Narodne
novine", br. 58/90, 21/92. i 74/97.), Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 8. prosinca 1997, donosi

## **ODLUKU**

### **O GRANIČNOJ SVOTI NAJNIŽEGA MIROVINSKOG PRIMANJA RADI ODREĐIVANJA ZAŠTITNOG DODATKA UZ MIROVINU OD 1. PROSINCA 1997.**

1. Kao granična svota najnižeg mirovinskog primanja radi određivanja
zaštitnog dodatka uz mirovinu, određuje se od 1. prosinca 1997. u svoti
od 892,61 kn.

2. Prema graničnoj svoti najnižega mirovinskog primanja iz točke 1.
ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti bez donošenja
rješenja.

3. Ova odluka stupa na snagu idućega dana, od dana objave u "Narodnim
novinama", a primjenjivat će se od 1. prosinca 1997.

Klasa: 141-13/97-01/4994
Urbroj: 343-99-01/97-2
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja individualnih poljoprivrednika Hrvatske
**dr. sc. Đuro Njavro,** v. r.

Odluka, NN 9/1998-141
## Odluka o visini minimalne mirovine od 1. prosinca 1997.

### NN 9/1998 (27.1.1998.), Odluka o visini minimalne mirovine od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97.), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 10. Statuta Republičkog fonda mirovinskog
i invalidskog osiguranja individualnih poljoprivrednika Hrvatske ("Narodne
novine", br. 58/90, 21/92. i 74/97.), Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 8. prosinca 1997, donosi

## **ODLUKU**

### **O VISINI MINIMALNE MIROVINE 1. PROSINCA 1997.**

1. Minimalna mirovina određuje se od 1. prosinca 1997. u svoti od 892,61
kn mjesečno.

2. Nova svota minimalne mirovine odredit će se svim korisnicima minimalne
mirovine po službenoj dužnosti, bez donošenja rješenja.

3. Ova odluka stupa na snagu idućega dana, od dana objave u "Narodnim
novinama", a primjenjivat će se od 1. prosinca 1997.

Klasa: 141-13/97-01/4994
Urbroj: 343-99-01/97-3
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja individualnih
poljoprivrednika Hrvatske
**dr. sc. Đuro Njavro,** v. r.

Odluka, NN 9/1998-142
## Odluka o određivanju zajamčene najniže svote koja se isplaćuje korisniku mirovine od 1. prosinca 1997.

### NN 9/1998 (27.1.1998.), Odluka o određivanju zajamčene najniže svote koja se isplaćuje korisniku mirovine od 1. prosinca 1997.

# **REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA**

Na temelju članka 3. stavka 2. i članka 4. Zakona o usklađivanju mirovina
i drugih novčanih primanja iz mirovinskog i invalidskog osiguranja, te
upravljanja fondovima mirovinskog i invalidskog osiguranja ("Narodne novine",
broj 20/97.), članka 3. i 5. Pravilnika o usklađivanju mirovina i drugih
novčanih primanja iz mirovinskog i invalidskog osiguranja ("Narodne novine",
broj 66/97.) i članka 6. točke 10. Statuta Republičkog fonda mirovinskog
i invalidskog osiguranja individualnih poljoprivrednika Hrvatske ("Narodne
novine", br. 58/90, 21/92. i 74/97.), Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 8. prosinca 1997., donosi

## **ODLUKU**

### **O ODREĐIVANJU ZAJAMČENE NAJNIŽE SVOTE KOJA SE ISPLAĆUJE KORISNIKU MIROVINE OD 1. PROSINCA 1997.**

1. Ako mirovina koja se isplaćuje od 1. prosinca 1997. iznosi manje
od 252,13 kn mjesečno, isplaćivat će se, umjesto pripadajuće mirovine,
zajamčena najniža svota od 252,13 kn mjesečno.

2. Nova svota zajamčene najniže svote odredit će se svim korisnicima
zajamčene najniže svote, po službenoj dužnosti, bez donošenja rješenja.

3. Ova odluka stupa na snagu idućega dana, od dana objave u "Narodnim
novinama", a primjenjivat će se od 1. prosinca 1997.

Klasa: 141-13/97-01/4994
Urbroj: 343-99-01/97-4
Zagreb, 8. prosinca 1997.

Predsjednik Upravnog odbora
Republičkog fonda mirovinskog
i invalidskog osiguranja
individualnih poljoprivrednika
Hrvatske
**dr. Đuro Njavro,** v. r.

Odluka, NN 9/1998-143